ESSO, IRPC จับมือปรับขึ้น ขานรับค่าการกลั่นสูงขึ้น
ESSO, IRPC จับมือปรับขึ้น ขานรับปัจจัยบวกจากค่าการกลั่นสูงขึ้น โดย ณ เวลา 10.33 น. ราคาหุ้น ESSO อยู่ที่ 10.30 บาท บวก 0.50 บาท หรือ 5.10% มูลค่าซื้อขาย 573.71 ล้านบาท , ราคาหุ้น IRPC อยู่ที่ 4.86 บาท บวก 0.02 บาท หรือ 0.41% มูลค่าซื้อขาย 237.95 ล้านบาท โดยบล.ธนชาต แนะนำ "ซื้อ"
2 พ.ย. 2559

ผู้สื่อข่าวรายงานว่า ณ เวลา 10.33 น. ราคาหุ้นบริษัท เอสโซ่ (ประเทศไทย) จำกัด (มหาชน) หรือ ESSO  อยู่ที่ 10.30 บาท บวก 0.50 บาท หรือ 5.10% มูลค่าซื้อขาย 573.71 ล้านบาท ขณะเดียวกัน บริษัท ไออาร์พีซี จำกัด (มหาชน) IRPC อยู่ที่ 4.86 บาท บวก 0.02 บาท หรือ 0.41% มูลค่าซื้อขาย  237.95  ล้านบาท
โดยบล.ธนชาต ระบุในบทวิเคราะห์ฯว่า ค่าการกลั่นสูงขึ้นที่ US$8.9/bbl เป็นปัจจัยบวกต่อกลุ่มโรงกลั่น-ปิโตรฯ แนะนำ “ซื้อ” บมจ.ไออาร์พีซี (IRPC) (Upgrade โรงกลั่นตั้งแต่ ก.ค.หนุน Margin ดีขึ้น และจะรับรู้เต็มที่ใน Q4/59 พร้อมค่าการกลั่นที่สูง) และ “ซื้อ” บมจ.เอสโซ่ (ประเทศไทย) หรือ ESSO (Efficiency ดีขึ้น ราคาหุ้นต่ำกว่า NAV กว่า 50%)
ด้าน บล.โกลเบล็ก แนะ”ซื้อ”หุ้น IRPC จะประกาศ Q3/59 วันนี้ คาดมีกำไร 1.3 พันล้าน พร้อมให้ราคาเป้าหมายไว้ที่ 5.85 บาท
ส่วน บล.ฟิลลิป (ประเทศไทย) แนะ”ซื้อเก็งกำไร”หุ้น IRPC โดยให้แนวรับ 4.78 บาท ส่วนแนวต้าน 4.90, 5.00 บาท และมีจุด Cut ที่ 4.74 บาท